 ונהגו: הטעם בסמ''ק דלמ' יבא לסכך בהם בקביעות בענין שלא יוכלו הגשמים לירד שם ע''כ נהגו לכסות בערבה או בגמי ובשעת הדחק שאין להם במה לכסות מסככין בנסרים אפי' יש בהם ד' ש''ג. וה''ה בכל דבר האסור משום גזירה. וכתב הב''ח הלטי''ש אין מסככין בהם דיש לחוש שיסכך כ''כ שלא יהיו הגשמים יורדים בתוכה כמ''ש הסמ''ק וכ''ש בשינדל''ן וכתב ט''ז הקשין של תבואה אחר שנחבטה התבוא' משם פשוט דשרי והוא עיקר מצוה המפורש בפסולת גורן. ונראה שלא נהגו לכסות בקש ג''כ מטעם הסמ''ק דבקש בקל יכס' כיסוי עב מאוד ודבר פשוט להתיר במקום שאין סכך אחר רק שיזהר לעשות שיוכל הגשם לירד שם: